

**REPUBLIKA HRVATSKA**

 **BRODSKO-POSAVSKA ŽUPANIJA**

 **OPĆINA PODCRKAVLJE**

 Povjerenstvo za nabavu

KLASA: 361-01/22-01/6

URBROJ:2178-13-02/1-22-1

Podcrkavlje, 22. studenog 2022

ZAINTERESIRANIM GOSPODARSKIM SUBJEKTIMA ( putem web-a, svima)

**POZIV NA DOSTAVU PONUDA**

u postupku jednostavne nabave radova

nadogradnje javne rasvjete u općini Podcrkavlje

*OPĆI PODACI*

1. ***Podaci o naručitelju:***

Naziv: Općina Podcrkavlje

Sjedište: Trg 108 brigade ZNG-a 11, 35201 Podcrkavlje

OIB:39613161208

Telefon: 035/221-109

1. ***Osoba zadužena za kontakt:***

Za postupak nabave:

Natali Matošević

email: opcina-podcrkavlje@sb.t-com.hr

tel: 035/221-109

1. ***Popis gospodarskih subjekata s kojima je naručitelj u sukobu interesa:***

Temeljem članka 1. stavka 6. Pravilnika o provedbi postupaka jednostavne nabave („Službene novine Općine Podcrkavlje“ broj 11/22.), a sukladno članku 80. stavku 2. točki 2. ZJN ( NN 120/16. i 114/22) naručitelj objavljuje da ne postoje gospodarski subjekti s kojima su predstavnici javnog naručitelja iz članka 76. st.1. ZJN u sukobu interesa u smislu članka 76.,77. i 78. ZJN

1. ***Dokumentacija u postupku nabave:***

Dokumentaciju čine: *Poziv na dostavu ponuda, Ponudbeni list i Troškovnik*

*PODACI O POSTUPKU I PREDMETU NABAVE*

1. ***Postupak nabave:***

Naručitelj provodi postupak jednostavne nabave radova ukupne procijenjene vrijednosti manje od 500.000,00 kuna / 66.361,40 eur, uz javnu objavu, sukladno Pravilniku o provedbi postupaka jednostavne nabave.

Procijenjena vrijednost nabave bez PDV-a je *280.000,00 kuna / 37.162,39 eura*

1. ***Broj nabave:*** 40/22
2. ***Način realizacije nabave:***

Po provedenom postupku sklopit će se ugovor o izvođenju radova

1. ***Opis predmeta nabave:***

Nadogradnja javne rasvjete u naseljima Podcrkavlje, Grabarje i Rastušje ( uz državnu cestu D53), s odvojcima i to ugradnjom ulične led rasvjete 80W, svjetlosni tok 11200Im i 63W, svjetlosni tok 8400Im, na postojećim rasvjetnim stupovima, s mogućnošću smanjenja jačine svjetlosti, te ponovno vraćanje u puni rad. Demontaža postojeće lampe, utovar, prijevoz i deponiranje u skladišni prostor naručitelja.

Popis projektne dokumentacije:

* Elektrotehnički projekt, razina razrade: Idejni projekt, kao sastavni dio Lokacijske dozvole izdane od strane Upravnog odjela za graditeljstvo i prostorno uređenje Brodsko-posavske županije, KLASA: UP/I-350-05/09-01/45, URBROJ: 2178/1-15/09-16.
1. ***Mjesto izvođenja radova***

Općina Podcrkavlje - naselja Podcrkavlje, Grabarje i Rastušje s odvojcima.

ODREDBE O ISKLJUČENJU I UVJETI SPOSOBNOSTI GOSPODARSKOG SUBJEKTA

1. ***Osnove za isključenje***

Naručitelj će isključiti ponuditelja, podugovaratelja i člana zajednice ponuditelja iz postupka nabave ako nije ispunio obveze plaćanja dospjelih poreznih obveza i obveza za mirovinsko i zdravstveno osiguranje osim ako mu, sukladno posebnom propisu, plaćanje obveza nije dopušteno ili mu je odobrena odgoda plaćanja.

Ponuditelj je dužan u ponudi dostaviti ( za sve gospodarske subjekte iz ponude):

**Potvrdu porezne uprave o stanju duga** iz koje je vidljivo kako je gospodarski subjekt ispunio sve obveze plaćanja dospjelih poreznih obveza i obveza za mirovinsko i zdravstveno osiguranje.

1. ***Uvjeti tehničke i stručne sposobnosti***

Uvjeti sposobnosti moraju biti vezani uz predmet nabave. Ponuditelj mora dokazati da ima dovoljnu razinu iskustva i sposobnosti za kvalitetno izvođenje radova iz predmeta nabave što se dokazuje popisom radova istih ili sličnih predmetu nabave izvršenih u posljednje 3 godine od godine u kojoj je započeo postupak ove nabave ( 2022.).

Popis sadrži vrijednosti istih ili sličnih radova, datum i mjesto izvođenja radova i naziv druge ugovorne strane.

ROKOVI

1. ***Datum, vrijeme i mjesto dostave ponuda:***
* ***28. studenog 2022. do 13,00 sati*** Općina Podcrkavlje, Trg 108 brigade ZNG-a 11, Podcrkavlje, 35201

Nema javnog otvaranja ponuda

1. ***Rok za donošenje odluke o odabiru/poništenju***

Naručitelj na osnovi rezultata pregleda i ocjene ponuda te kriterija za odabir ponude donosi odluku o odabiru ili poništenju.

Naručitelj će donijeti odluku najkasnije u roku od 15 (petnaest) dana od isteka roka za dostavu ponuda.

Odluka će se dostaviti ponuditeljima elektroničkim sredstvima komunikacija.

1. ***Rok izvođenja radova***

Izvoditelj je obvezan izvesti i dovršiti radove u roku 30 (trideset) kalendarskih dana od dana uvođenja u posao.

( uvođenje u posao smatra se datumom koji je odredio naručitelj i o tome obavijestio ponuditelja elektroničkim sredstvima komunikacije)

Izvoditelj ima pravo na produljenje roka izvođenja ugovorenih radova u slučaju više sile, u slučaju neispunjenja ugovornih obveza naručitelja, u slučaju obvezujućih mjera izrečenih aktima javnopravnih tijela i u slučaju nepredviđenih radova za koje izvoditelj prilikom zaključenja ugovora nije znao niti je mogao znati.

Izvoditelj je dužan podnijeti naručitelju pisani zahtjev za produženje roka izvođenja.

1. ***Rok, način i uvjeti plaćanja***

Predujam je isključen kao i traženje da Naručitelj preda sredstva osiguranja plaćanja.

Plaćanje izvedenih radova vršit će se na osnovu okončane situacije/računa.

Neosporeni račun naručitelj se obvezuje platiti u roku od 30 dana od dana ispostavljanja računa od strane Izvoditelja radova.

1. ***Rok valjanosti ponude***

Rok valjanosti ponude, u kojem ponuditelj jamči za svoju ponudu je 30 dana od roka za dostavu ponuda.

1. ***Način izrade ponude***

Kako bi ponuda bila prihvatljiva potrebno je dostaviti:

1. Ponudbeni list – popunjen, ovjeren i potpisan ( Prilog I ovog Poziva)
2. Troškovnik – popunjen, ovjeren i potpisan
3. Potvrdu porezne uprave za sve gospodarske subjekte u ponudi,
4. Popis izvedenih radova – ovjeren i potpisan
5. ***Način dostave ponude***

Ponude se predaju u zatvorenoj omotnici, neposredno ili preporučenom poštanskom pošiljkom, u zatvorenoj omotnici na kojoj mora, uz naziv i podatke o ponuditelju biti naznačeno:

***OPĆINA PODCRKAVLJE***

***Trg 108 brigade ZNG-a 11***

***35201 Podcrkavlje***

Broj nabave: 40/22

Predmet nabave: nadogradnja javne rasvjete u Općini Podcrkavlje

„NE OTVARAJ“

1. ***Kriterij za odabir ponude***

Kriterij za odabir ponude je najniža cijena ponude.

1. ***Način određivanja cijene ponude***

Ponuditelj iskazuje cijenu ponude u kunama.

Cijena ponude piše se brojkama.

U cijenu ponude bez poreza na dodanu vrijednost moraju bit uračunati svi troškovi, uključujući posebne poreze, trošarine i carine ako postoje, te popusti.

Jedinične cijene ponude su nepromjenjive.

1. ***Jezik ponude***

Ponuda se podnosi na hrvatskom jeziku i latiničnom pismu.

1. ***Jamstva za ozbiljnost ponude***

Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, neprihvaćanja ispravka računske greške, odbijanje potpisivanja ugovora ili nedostavljanja jamstva za uredno ispunjenje ugovora.

Jamstvo za ozbiljnost ponude određuje se u apsolutnom iznosu od 50.000,00 kuna/ 6.636,14 eura, u obliku zadužnice, koja mora biti potvrđena kod javnog bilježnika i popunjena u skladu s važećim propisima.

Naručitelj se obvezuje po završetku postupka nabave vratiti zadužnice, preslike pohraniti sukladno važećim zakonskim propisima.

1. ***Primjena propisa***

Na ovaj postupak jednostavne nabave primjenjuje se Pravilnik o provedbi postupaka jednostavne nabave („Službene novine Općine Podcrkavlje“ 11/22.)

 POVJERENSTVO ZA NABAVU